《满江红 题徐湘浦世叔乐耕图》
清代·熊琏

避却尘嚣，天付与、烟霞清福。消遣是、轻衫蒲褐，闲怀远瞩。

雨后秧针临水插，阴深夏木环溪绿。把吟鞭、挥向晚凉时，闲驱犊。

宦梦醒，世情熟。云隐岫，书藏塾。爱渊明千载，清风遥续。

高唱新词谁与和，月中便好吹横竹。听飞泉、滚滚秸槔声，如敲玉。

作者简介：熊琏，字商珍，号澹仙，又号茹雪山人，如皋人。有《澹仙诗钞》。